《园居即事》
明代·许友

朝起开帘望，竹烟入古听。柳樊低瓦绿，山补矮墙青。

蓄药先知病，藏茶不为醒。晚来农事急，日上稻花亭。

作者简介：福建侯官人，初名宰，又名友眉，字有介，一字瓯香。许豸子。诸生。诗孤旷高迥，钱谦益尝录其诗入《吾炙集》，王士禛、朱彝尊并称之。善画工书，少师倪元璐，晚慕米芾，筑米友堂以祀之。康熙间卒。有《米友堂诗集》。